# Predmet: Obavijest gospodarskim subjektima prije formalnog početka postupka javne nabave s ciljem istraživanja tržišta

Hrvatska akademska i istraživačka mreža – CARNET planira započeti postupak javne nabave motornih vozila putem operativnog leasinga.

Shodno tome, ovim putem sukladno Zakonu o javnoj nabavi (NN 120/16) prije formalnog početka postupka javne nabave sa svrhom provođenja istraživanja tržišta (radi pripreme nabave i informiranja gospodarskih subjekata o svojim planovima i zahtjevima vezi s nabavom), CARNET u nastavku objavljuje pregled traženih vozila putem operativnog leasinga.

Molimo zainteresirane gospodarske subjekte da dostave ispunjeni troškovnik do **10. listopada 2022**. godine na e-mail adresu nabava@carnet.hr.

CARNET će pažljivo analizirati prikupljene informacije putem ovog istraživanja tržišta te temeljem svih dobivenih podataka sastaviti dokumentaciju o nabavi.

Prilikom provođenja istraživanja tržišta CARNET će postupati na način da svojim postupcima ne narušava tržišno natjecanje niti krši načela zabrane diskriminacije i transparentnosti. Rezultati provedenog istraživanja ne obvezuju CARNET niti se njime stvara bilo kakav pravni posao/odnos s gospodarskim subjektima koji su u istraživanju sudjelovali.